Ο **Πιέρ Συμπλερά** (γαλλικά: Pierre Subleyras), 1699 - 1749, ήταν Γάλλος ζωγράφος, που δραστηριοποιήθηκε κατά την ύστερη-μπαρόκ και την πρώιμη-νεοκλασική περίοδο, κυρίως στην Ιταλία.

Βιογραφικά στοιχεία
-------------------

Ο Πιέρ Συμπλερά γεννήθηκε στις 25 Νοεμβρίου 1699 στο Σαιν-Ζιλ, στο νομό Γκαρ, στα νότια της Γαλλίας και ήταν γιος ζωγράφου. Μετά από μια περίοδο μαθητείας με τον πατέρα του και τον Αντουάν Ριβάλς στην Τουλούζη, όπου υπάρχουν ακόμη μερικά έργα που ήδη μαρτυρούν το ταλέντο του, πήγε στο Παρίσι το 1726. Το 1728, κέρδισε το βραβείο της Ρώμης, το οποίο παρείχε υποτροφία για σπουδές, έτσι ταξίδεψε στην Ιταλία, όπου έζησε μέχρι τον θάνατό του και δεν επέστρεψε ποτέ στη Γαλλία. Στη Ρώμη, έλαβε γρήγορα σημαντικές παραγγελίες, αρχικά προσωπογραφίες και στη συνέχεια πίνακες ιστορικών σκηνών. Η τέχνη του εκτιμήθηκε ιδιαίτερα από τους εκπροσώπους των κύριων θρησκευτικών ταγμάτων, που του παρήγγειλαν μεγάλες συνθέσεις. Το *Δείπνο στο σπίτι του Σίμωνα* (τώρα στο Λούβρο), ζωγραφισμένο το 1737 κατά παραγγελία μοναχών του Λατεράνο για να κοσμήσει την τραπεζαρία του μοναστηριού τους στο Άστι, είναι ένα από τα σημαντικά δείγματα της τέχνης του. Για τον Εκλέκτορα της Σαξονίας Φρειδερίκο Χριστιανό ζωγράφισε την *Επίσκεψη του Χριστού στον Οίκο του Σίμωνα του Φαρισαίου*, έργο που οδήγησε στην είσοδό του στη διάσημη συντεχνία των καλλιτεχνών της Ρώμης, την Ακαδημία Σαν Λούκα.

*Το εργαστήριο του καλλιτέχνη*, (μεταξύ 1747 - 1749)
Ο καρδινάλιος και συλλέκτης έργων τέχνης Βαλέντι Γκονζάγκα του έδωσε παραγγελία για τον πίνακα *Λειτουργία του Μέγα Βασιλείου* (με την παρουσία του αυτοκράτορα Ουάλη) για τη Βασιλική του Αγίου Πέτρου, έργο πολύ επιτυχημένο που μεταφέρθηκε αμέσως σε ψηφιδωτό. Με τους Σιμόν Βουέ, Νικολά Πουσέν και Βαλεντέν ντε Μπουλόνι, ο Συμπλερά είναι ο τέταρτος και τελευταίος Γάλλος που ζωγράφισε ποτέ εικόνα για τη Βασιλική του Αγίου Πέτρου, απόδειξη της εξέχουσας θέσης που κατείχε στην εποχή του στο πανόραμα της ρωμαϊκής ζωγραφικής.

Ένα άλλο αριστούργημα είναι ο πίνακας *Ο Άγιος Καμίλο ντι Λέλις σώζει τους άρρωστους κατά την πλημμύρα του Τίβερη το 1598* (Μουσείο της Ρώμης), που θεωρείται το αριστούργημά του.

Υπήρξε εξαιρετικός προσωπογράφος, τα έργα του χαρακτηρίζονται από λεπτή πινελιά και εκλεπτυσμένα χρώματα. Ο ίδιος ο Πάπας παρήγγειλε δύο πίνακες, τον *Γάμο της Αγίας Αικατερίνης* και την *Έκσταση της Αγίας Καμίλας*, τους οποίους τοποθέτησε στα ιδιωτικά του διαμερίσματα.

Ως ζωγράφος ιστορικών σκηνών, θαυμάστηκε για την αυστηρότητα και τη δύναμη των συνθέσεών του και τη μεγαλοπρέπεια των χαρακτήρων του, που ήδη προανήγγειλαν τον νεοκλασικισμό.

Σημαντική προσωπικότητα στη Ρώμη το δεύτερο τέταρτο του αιώνα, επηρέασε πολλούς Γάλλους ζωγράφους που φοιτούσαν στην Ακαδημία της Γαλλίας στη Ρώμη και έμεναν και δραστηριοποιούνταν στην Αιώνια Πόλη.

Όμως, στο απόγειο της φήμης του, ο Συμπλερά χτυπήθηκε από ασθένεια. Προσπάθησε να βελτιώσει την υγεία του ταξιδεύοντας στη Νάπολη, αλλά επέστρεψε στη Ρώμη λίγο αργότερα, όπου και πέθανε στις 28 Μαΐου 1749 σε ηλικία πενήντα ετών. Η σύζυγός του, η διάσημη ζωγράφος μινιατούρων, Μαρία Φελίτσε Τιμπάλντι, ήταν αδερφή της Ισαβέλλας, συζύγου του Πιέρ Σαρλ Τρεμολιέρ.

Επιλογή έργων
-------------

* Ο πάπας Βενέδικτος ΙΔ΄, (1741), Μουσείο Κοντέ*Ο πάπας Βενέδικτος ΙΔ΄,* (1741), Μουσείο Κοντέ
* Ο καρδινάλιος Γκονζάγκα, (1745)*Ο καρδινάλιος Γκονζάγκα*, (1745)
* Ο Ευαγγελισμός της Θεοτόκου, (1726)*Ο Ευαγγελισμός της Θεοτόκου*, (1726)
* Η Σταύρωση του Αγίου Πέτρου*Η Σταύρωση του Αγίου Πέτρου*
* Ο Μυστικός γάμος της Αγίας Αικατερίνης της ρικκι, (1740-1745)*Ο Μυστικός γάμος της Αγίας Αικατερίνης της ρικκι*, (1740-1745)
* Η Μαστίγωση, Μουσείο Ενγκρ στο Μοντωμπάν*Η Μαστίγωση*, Μουσείο Ενγκρ στο Μοντωμπάν
* Λειτουργία του Μέγα Βασιλείου (1743), Σάντα Μαρία ντέλι Άντζελι ε ντεϊ Μάρτιρι, Ρώμη*Λειτουργία του Μέγα Βασιλείου* (1743), Σάντα Μαρία ντέλι Άντζελι ε ντεϊ Μάρτιρι, Ρώμη
* Ερωτευμένη αυλική, (περ. 1735),  Λούβρο*Ερωτευμένη αυλική*, (περ. 1735), Λούβρο
* Η Ντιάνα και ο Ενδυμίων (περ. 1740), Εθνική Πινακοθήκη ΛονδίνουΗ Ντιάνα και ο Ενδυμίων (περ. 1740), Εθνική Πινακοθήκη Λονδίνου
* Έρωτας και Ψυχή, (1732)*Έρωτας και Ψυχή*, (1732)
* Ο Χάρων περνώντας τις σκιές, (μεταξύ 1735 και 1744), Λούβρο*Ο Χάρων περνώντας τις σκιές*, (μεταξύ 1735 και 1744), Λούβρο
* Γυναίκα γυμνή, (περ.1732), παλάτσο Μπαρμπερίνι, Ρώμη*Γυναίκα γυμνή*, (περ.1732), παλάτσο Μπαρμπερίνι, Ρώμη

*Δείπνο στο σπίτι του Σίμωνα*, (1737), Λούβρο

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12098241c. Ανακτήθηκε στις 10  Οκτωβρίου 2015.
2. 1 2  «Pierre Subleyras». (Ολλανδικά) *RKDartists*. 76004.
3. ↑  (Γερμανικά) *Εγκυκλοπαίδεια Μπρόκχαους*. subleyras-pierre. Ανακτήθηκε στις 9  Οκτωβρίου 2017.
4. ↑  «Benezit Dictionary of Artists» (Αγγλικά) Oxford University Press. 2006. B00177626. Ανακτήθηκε στις 9  Οκτωβρίου 2017. ISBN-13 978-0-19-977378-7.
5. ↑  (Αγγλικά) *Union List of Artist Names*. 1  Δεκεμβρίου 2017. 500000017. Ανακτήθηκε στις 25  Οκτωβρίου 2018.
6. ↑  *artist list of the National Museum of Sweden*. 12  Φεβρουαρίου 2016. kulturnav.org/d15afc23-524d-407d-bc41-7b3c6355292a. Ανακτήθηκε στις 27  Φεβρουαρίου 2016.
7. ↑  *The Fine Art Archive*. cs.isabart.org/person/160033. Ανακτήθηκε στις 1  Απριλίου 2021.
8. ↑  Jules Guiffrey: «Liste des pensionnaires de l'Academie de France a Rome» 1908. σελ. 26.
9. ↑ . «artuk.org/discover/artists/subleyras-pierre».
10. ↑ . «nationalgallery.org.uk/artists/pierre-subleyras».
11. ↑ . «hellenicaworld.com/Art/Paintings/en/PierreSubleyras».
12. ↑ . «metmuseum.org/art/Pierre Subleyras».
13. ↑ . «museodiroma.it/fr/opera/St. Camillus de Lellis sauve les malades de l'hôpital du Saint-Esprit lors de l'inondation du Tibre en 1598».
14. ↑ . «wga.hu/html\_m/s/subleyra».

Εξωτερικοί σύνδεσμοι
--------------------

* Πολυμέσα σχετικά με το θέμα  Pierre Subleyras στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12336582
* **Europeana**: agent/base/153922
* LCCN: n87123625
* ISNI: 0000 0000 8339 3073
* GND: 119094282
* SUDOC: 029333873
* BNF: cb12098241c (data)
* ULAN: 500000017
* ICCU: CFIV037913
* BNE: XX1104873
* CiNii: DA02389279
* KulturNav: id
* RKD: 76004

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |